Mihai este elev în clasa a zecea şi, în mai puţin de trei săptămâni, a inventat o aplicaţie pentru telefonul mobil care te ajută să scrii corect în limba română.

Iniţial, Mihai şi-a făcut o bază de date în care a notat variantele corecte ale cuvintelor pe care le utilizează mai des. Apoi i-a venit ideea să creeze o aplicaţie care să poată fi accesată de pe telefonul mobil.

Aplicaţia funcţionează ca un dicţionar şi poate fi instalată pe telefoanele care folosesc sistemul de operare Android.

Un alt avantaj, pe lângă învăţarea gramaticii limbii române, este că aplicaţia poate fi folosită mai uşor decât un dicţionar!

Este mai la îndemână să foloseşti aplicaţia asta care e pe un dispozitiv de buzunar decât un DEX care de-abia intră în rucsac.

Până în prezent are 22.000 de descărcări. E gratuită şi nu are reclame!

Aplicaţia pe care elevul din Bucureşti a inventat-o este gratuită şi are până în prezent 22.000 de utilizatori. Însă nu ne explică de ce unele cuvinte se scriu cu cratimă sau de ce unele verbe trebuie folosite la un anumit timp, aşa că, tot gramatica limbii române este de bază.